recursal/SuperWikiNEXT-32B huggingface dataset:
**Australian avoin tennisturnaus 1995** pelattin 17. – 29. tammikuuta 1995.

Loppuottelut
------------

### Miesten kaksinpeli

Yhdysvallat **Andre Agassi** – Yhdysvallat Pete Sampras 4–6, 6–1, 7–6, 6–4

### Naisten kaksinpeli

Ranska **Mary Pierce** – Espanja Arantxa Sánchez Vicario 6–3, 6–2

### Miesten nelinpeli

Yhdysvallat **Richey Reneberg** / Yhdysvallat **Jared Palmer** – Bahama Mark Knowles / Kanada Daniel Nestor 6–3, 3–6, 6–3, 6–2

### Naisten nelinpeli

Tšekki **Jana Novotná** / Espanja **Arantxa Sánchez Vicario** – Yhdysvallat Gigi Fernández / Valko-Venäjä Nataša Zvereva 6–3, 6–7, 6–4

### Sekanelinpeli

Yhdysvallat **Rick Leach** / Valko-Venäjä **Nataša Zvereva** – Tšekki Cyril Suk / Yhdysvallat Gigi Fernández 7–6, 6–7, 6–4

Lähteet
-------

* Siukonen, Markku: *Urheilun vuosikirja 17*, s. 250. Kustannus-Notariaatti Oy, 1996. ISBN 952-5106-00-4.

|  |  |  |  |  |
| --- | --- | --- | --- | --- |
| 

| * n
* k
* m
Australian avoimet tennisturnaukset |
| --- |
|  |
| Avoimet | * 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
 |

 |
**Australian avoin tennisturnaus 2000** pelattiin 17. – 30. tammikuuta 2000.

Loppuottelut
------------

### Miesten kaksinpeli

Yhdysvallat **Andre Agassi** – Venäjä Jevgeni Kafelnikov 3–6, 6–3, 6–2, 6–4

### Naisten kaksinpeli

Yhdysvallat **Lindsay Davenport** – Sveitsi Martina Hingis 6–1, 7–5

### Miesten nelinpeli

Etelä-Afrikka **Ellis Ferreira** / Yhdysvallat **Rick Leach** – Zimbabwe Wayne Black / Australia Andrew Kratzmann 6–4, 3–6, 6–3, 3–6, 18–16

### Naisten nelinpeli

Yhdysvallat **Lisa Raymond** / Australia **Rennae Stubbs** – Sveitsi Martina Hingis / Ranska Mary Pierce 6–4, 5–7, 6–4 

### Sekanelinpeli

Yhdysvallat **Jared Palmer** / Australia **Rennae Stubbs** – Australia Todd Woodbridge / Espanja Arantxa Sánchez Vicario 7–5, 7–6

Lähteet
-------

* Siukonen, Markku: *Urheilun vuosikirja 22*, s. 257–258. Kustannus-Notariaatti Oy, 2001. ISBN 952-5106-14-4.

|  |  |  |  |  |
| --- | --- | --- | --- | --- |
| 

| * n
* k
* m
Australian avoimet tennisturnaukset |
| --- |
|  |
| Avoimet | * 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
 |

 |
**Didier Comès** (11. joulukuuta 1942 Sourbrodt – 7. maaliskuuta 2013) oli belgialainen sarjakuvapiirtäjä. 

Comès sai syntyessään nimen Dieter Hermann Comès, koska hänen synnyinkaupunkinsa oli saksalaisten miehittämä. Sodan jälkeen hänen nimensä kuitenkin muutettiin Didieriksi. Comès työskenteli aluksi teollisena suunnittelijana ja piirsi sarjakuvia vapaa-ajallaan. Hänen ensimmäiset ammattimaisesti piirretyt sarjakuvansa ilmestyivät *Le Soir* -lehden nuorisoliitteessä. Hän piirsi Le Soirille muun muassa sarjoja "Hermann", "Sventebold" ja "Les Cheeses". Hänen ensimmäinen iso sarjansa "Ergün l'Errant" ilmestyi *Pilotessa* 1973. Sarja lopetettiin lyhyeen, mutta jatkui *À Suivre* -lehdessä nimellä "Le Maître des Ténèbres" vuonna 1980. Vuosina 1976 ja 1977 hän loi tarinan "L'Ombre du Corbeau" belgialaiselle *Tintin*-lehdelle. 

1980-luvulla hän piirsi sarjakuva-albumeja, kuten *Silence* (1979, suom.), *La Belette* (1981–1982, suom. *Lumikko*) ja *Iris* (1990–1991, osittain suom. *Tapiiri*-lehdessä 1991). *À Suivre* -lehdelle hän teki sarjat *Eva* (1984, suom. *Tapiiri*-lehdessä 1986–1988 ja albumina), *L'Arbre-Coeur* (Sydänpuu, 1985–1987, suom. Tapiiri 1988–1989 ja albumina) sekä *La Maison où Rêvent les Arbres* (suom. *Uneksivien puiden talo*), jotka ovat ilmestyneet myös albumeina. Vuonna 2000 ilmestyi albumi *Les Larmes du tigre* ja vuonna 2006 albumi *Dix de der*.

Suomennetut teokset
-------------------

* *Silence*. (Silence, 1979.) Suom. Soile Kaukoranta. Jalava, 1986. ISBN 951-920-116-5.
* *Lumikko*. (La Belette, 1981–1982.) Suom, Soile Kaukoranta. Jalava, 1984 (2. painos 1999). ISBN 951-887-173-6.
* *Eva*. (Eva, 1984.) Suom. Soile Kaukoranta. Jalava, 1998. ISBN 951-887-125-6.
* *Sydänpuu*. (L’arbre-cœur, 1985–1987.) Suom. Soile Kaukoranta. Jalava, 1993. ISBN 951-887-006-3.
* *Iris* (1990–1991, suom. osittain, Tapiiri 1991)
* *Uneksivien puiden talo*. (La maison ou revent les arbres, 1994–1995.) Suom. Soile Kaukoranta. Jalava, 1995. ISBN 951-887-067-5.

Aiheesta muualla
----------------

* Suomessa julkaistuja Didier Comès'n sarjakuvia. Kimmo Lakoma.
* Comès'n suunnittelema postimerkki (Arkistoitu – Internet Archive).
* Harri Römpötti: Musta viiva valkoisella pohjalla: Didier Comès 1942–2013[vanhentunut linkki]. Helsingin sanomat 15.3.2013.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Suomi (KANTO)
* Belgia
* Yhdysvallat
* Alankomaat
* Puola
* Portugali

 |
|  |
| Muut | 
* Europeana
* IdRef

 |

 |
**Zooniverse** on yhteisötiedeportaali, joka syntyi Galaxy Zoo -projektista. Siihen kuuluu monia projekteja joissa käyttäjät voivat osallistua tieteellisiin tutkimuksiin. Zooniverse erottuu muista yhteisöllisistä tiede projekteista kuten SETI@homesta, siten että se ei käytä tietokoneiden ylimääräisiä tehoja vaan käyttäjälle itselle annetaan tehtäviä joita tehdä.

Projektit
---------

### Galaxy Zoo Hubble

Galaksien luokittelua Hubble-avaruusteleskoopin kuvista.

### Moon Zoo

Erilaisten kraattereiden merkitsemistä kuun pinnan kuvista.

### Old Weather

Vanhojen lokikirjojen digitalisointia säätutkimusta varten.

### Solar Stormwatch

Käyttää auringosta olevaa videokuvaa aurinkotuulien tutkimiseen.

### Planet Hunters

Planeettojen etsintää Kepler-avaruusteleskoopista saatujen tietojen avulla.

### The Milky Way Project

Tutkii tähtien syntymistä galaksin käyttäen Spitzer-avaruusteleskoopin infrapunakuvia.

### Ancient Lives

Kääntää Oxyrhynchus-nimistä papyruskäsikirjoitusta.

### Cyclone Center

Trooppisten sykloneiden luokittelua sääsatelliittien infrapunakuvista.

### Seafloor Explorer

Käyttäjät tunnistavat erilaisia eläimiä ja maastoa merenpohjan kuvista.

### Bat Detective

Tutkii lepakoiden määrää luokittelemalla niiden ääniä kaikuluotaukseen ja sosiaalisiin tarpeisiin.

### Whale FM

Tutkii miekkavalaiden tekemiä ääniä seuratakseen ja luokitellakseen niitä.

### Cell Slider

Luokittelee arkistoituja syöpänäytteitä.

### Andromeda Project

Käyttäjät etsivät Tähtijoukkoja Hubble-avaruusteleskoopin ottamista kuvista Andromedan galaksista.

Lähteet
-------

1. ↑  Citizen Science Alliance Projects
2. ↑  Zoo 2 Launches!
3. ↑  Zooniverse about
4. ↑  Galaxy Zoo about
5. ↑  Old Weather Why scientists need you (Arkistoitu – Internet Archive)
6. ↑  Andromeda Project About PHAT

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Zooniverse**.
* Zooniverse.org
**Heikki Kääriäinen** (25. lokakuuta 1928 Hamina – 29. lokakuuta 2016) oli suomalainen kustannusjohtaja ja päätoimittaja.

Sosialidemokraatteihin kuulunut Kääriäinen oli Ylioppilaslehden päätoimittajana 1956–1959 kunnes hänet erotettiin liian vapaamielisenä ja "kekkoslaisena". Kääriäinen siirtyi sitten kustannusosakeyhtiö Tammen palvelukseen ja toimi ensin mainospäällikkönä, vuodesta 1965 tietokirjaosaston päällikkönä ja viimeksi kirjallisen osaston päällikkönä. Hän suunnitteli ja toimitti muun muassa Tammen Huutomerkki-sarjaa joka alkoi ilmestyä 1968. Kääriäinen jäi eläkkeelle 1991. Eläkkeellä ollessaan Kääriäinen asui Kuopiossa.

Toimitustöitä
-------------

* *Bibliotheca renovata Helsingin yliopiston kirjasto : julkaistu uudisrakennustöiden päättyessä 9.11.1957* ; toim. Pertti Koistinen, Heikki Kääriäinen. Helsinki 1957
* *Porthania 1957* ; toim. Pertti Koistinen, Heikki Kääriäinen ; julkaisutoimikunta Erik Lönnroth ym. Helsingin yliopisto, Helsinki 1957
* *Tasavallan vuodet 1917–1987* ; toimituskunta Yrjö Kaukiainen ym. ; toim. Heikki Kääriäinen, Salme Saukko ; kuvatoim. Carl Henning, Mikko Pekari. Tammi 1987

Lähteet
-------

1. 1 2  Vakaumuksen rohkea ääni – Heikki Kääriäinen 1928–2016, Helsingin Sanomat Kuolleet 16.11.2016


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
**Australian avoin tennisturnaus 1999** pelattiin 18. – 31. tammikuuta 1999.

Loppuottelut
------------

### Miesten kaksinpeli

Venäjä **Jevgeni Kafelnikov** – Ruotsi Thomas Enqvist 4–6, 6–0, 6–3, 7–6

### Naisten kaksinpeli

Sveitsi **Martina Hingis** – Ranska Amélie Mauresmo 6–2, 6–3

### Miesten nelinpeli

Ruotsi **Jonas Björkman** / Australia **Patrick Rafter** – Intia Mahesh Bhupathi / Intia Leander Paes 6–3, 4–6, 6–4, 6–7, 6–4

### Naisten nelinpeli

Sveitsi **Martina Hingis** / Venäjä **Anna Kurnikova** – Yhdysvallat Lindsay Davenport / Valko-Venäjä Nataša Zvereva 7–5, 6–3 

### Sekanelinpeli

Etelä-Afrikka **David Adams** / Etelä-Afrikka **Mariaan da Swardt** – Valko-Venäjä Maks Mirny / Yhdysvallat Serena Williams 6–4, 4–6, 7–6

Lähteet
-------

* Siukonen, Markku: *Urheilun vuosikirja 21*, s. 331. Kustannus-Notariaatti Oy, 2000. ISBN 952-5106-12-8.

|  |  |  |  |  |
| --- | --- | --- | --- | --- |
| 

| * n
* k
* m
Australian avoimet tennisturnaukset |
| --- |
|  |
| Avoimet | * 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
 |

 |
*Tämä artikkeli käsittelee Englannin kaupunkia. Muita merkityksiä on täsmennyssivulla Colchester (täsmennyssivu).*

**Colchester** on noin 136 000 asukkaan kaupunki ja 193 000 asukkaan hallintopiiri *(borough)* Essexin kreivikunnassa Itä-Englannissa. Se on kreivikunnan suurin kaupunki ja sijaitsee 83 kilometriä Lontoosta koilliseen. Sieltä kulkee pääkaupunkiin A12-tie ja Great Eastern Main Line -rautatielinja.

Britteinsaarten vanhimpana tunnettuna roomalaisena kaupunkina Colchester katsoo olevansa Britannian vanhin kaupunki.

Historiaa
---------

Colchesteria on pidetty vanhimpana Rooman valtakunnan kaupunkina Britanniassa. Sen kelttinimi oli *Camulodunon*, joka tarkoittaa ’Camuloksen [kelttiläinen sodanjumala] linnoitusta’. Roomalaisten vuonna 43 tapahtuneen Britannian-valloituksen jälkeen paikalle rakennettiin legioonalaislinnoitus ja paikkakunnan nimi roomalaistettiin muotoon *Camulodunum*. Camulodunum toimi roomalaisten ensimmäisenä pääkaupunkina Britanniassa, mutta se tuhottiin Boudiccan johtamassa kansannousussa vuonna 61. Jonkin aikaa hävityksen jälkeen Lontoosta tuli uusi Britannian provinssin pääkaupunki. Rooman valtakunnan rajan siirryttyä pohjoisemmaksi Camulodunumista tuli *colonia* nimeltään *Colonia Claudia Victricensis*.

Itä-Anglian viikingit valloittivat Colchesterin ja suurimman osan Essexin kuningaskuntaa 800-luvun loppupuolella. Kaupunki pysyi viikinkien hallussa aina vuoteen 920, jolloin Edvard Vanhempi voitti sen haltuunsa.

Keskiaikaisen Colchesterin tärkein maamerkki on Colchesterin linna, jonka normannit rakensivat 1000-luvulla vanhan roomalaisen temppelin paikalle.

1500-luvun jälkipuoliskolla kaupunkiin muutti suuri määrä kutojia ja vaattureita Flanderista. Colchesterin keskustassa on yhä "hollantilaisena korttelina" (Dutch Quarter) tunnettu osa.

Urheilu
-------

Kaupungin menestynein jalkapalloseura on Colchester United.

Lähteet
-------

1. ↑  Colchester *Encyclopaedia Britannica*. Viitattu 4.4.2019. (englanniksi)
2. ↑  Brinkhoff, Thomas: Colchester (District, Essex, United Kingdom) – Population Statistics, Charts, Map and Location *City Population*. Viitattu 13.12.2019. (englanniksi)
3. ↑  Brinkhoff, Thomas: Colchester (Essex, East of England, United Kingdom) – Population Statistics, Charts, Map and Location *City Population*. Viitattu 13.12.2019. (englanniksi)
4. ↑  Colchester Guide (Arkistoitu – Internet Archive)
**Australian avoin tennisturnaus 1998** alkoi 19. tammikuuta ja päättyi 1. helmikuuta 1998.

Loppuottelut
------------

### Miesten kaksinpeli

Tšekki **Petr Korda** – Chile Marcelo Ríos 6–2, 6–2, 6–2

### Naisten kaksinpeli

Sveitsi **Martina Hingis** – Espanja Conchita Martínez 6–3, 6–3

### Miesten nelinpeli

Ruotsi **Jonas Björkman** / Alankomaat **Jacco Eltingh** – Australia Todd Woodbridge / Australia Mark Woodforde 6–2, 5–7, 2–6, 6–4, 6–3

### Naisten nelinpeli

Sveitsi **Martina Hingis** / Kroatia **Mirjana Lučić** – Yhdysvallat Lindsay Davenport / Valko-Venäjä Nataša Zvereva 6–4, 2–6, 6–3

### Sekanelinpeli

Yhdysvallat **Justin Gimelstob** / Yhdysvallat **Venus Williams** – Tšekki Cyril Suk / Tšekki Helena Suková 6–2, 6–1

Lähteet
-------

* Siukonen, Markku: *Urheilun vuosikirja 20*, s. 276. Kustannus-Notariaatti Oy, 1999. ISBN 952-5106-09-8.

|  |  |  |  |  |
| --- | --- | --- | --- | --- |
| 

| * n
* k
* m
Australian avoimet tennisturnaukset |
| --- |
|  |
| Avoimet | * 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
 |

 |
Vuoden 2005 Australian avoin tennisturnaus pelattiin 17.-30. tammikuuta 2005.

Tulokset
--------

### Miesten kaksinpeli

Finaalissa olivat vastakkain Marat Safin, Venäjä ja Lleyton Hewitt, Australia. Venäläinen otti toisen grand slam voittonsa luvuin 1-6, 6-3, 6-4, 6-4. Safin oli selvittänyt tiensä finaaliin voittamalla semifinaaleissa Sveitsin Roger Federerin ja Slovakian Dominik Hrbatyn. Finaalin hävinnyt Hewitt selvitti välierät voittamalla turnauksen kakkossijoitetun Yhdysvaltain Andy Roddickin ja puolivälierät kukistamalla Argentiinan David Nalbandianin.

### Naisten kaksinpeli

Finaalissa olivat vastakkain Yhdysvaltain Serena Williams ja Lindsay Davenport. Serana William voitti ottelun ja samalla toisen Australian avoimen tennisturnauksen voittonsa kaksinpelissä (ensimmäinen voitto oli vuodelta 2003) luvuin 2-6, 6-3, 6-0. Williams selvitti tiensä finaaliin voittamalla välierissä Venäjän Marija Šarapovan ja puolivälierissä Ranskan Amélie Mauresmon. Finaalin hävinnyt turnauksen ykkössijoitettu Davenport voitti välierissä Ranskan Nathalie Dechyn ja puolivälierässä Australian Alicia Molikin.

### Miesten nelinpeli

Miesten nelinpelin voittivat Wayne Black ja Kevin Ullyett (ZIM). He kaatoivat finaalissa Yhdysvaltain parin Bob Bryan ja Mike Bryan luvuin 6-4 6-4.

### Naisten nelinpeli

Naisten nelinpelin voittivat Svetlana Kuznetsova, Venäjä, ja Alicia Molik, Australia. Finaalissa kaatuivat Yhdysvaltain pari Lindsay Davenport ja Corina Morariu luvuin 6-3, 6-4.

### Sekanelinpeli

Sekanelinpelin voittivat australialaispari Samantha Stosur ja Scott Draper. Finaalissa kaatuivat Liezel Huber (RSA) ja Kevin Ullyett (ZIM) luvuin 6-2, 2-6, [10-6].

#### Poikien kaksinpeli

Australian avointen poikien kaksinpelin voiton vei Yhdysvaltain Donald Young. Finaalissa kaatui Etelä-Korean Sun-Yong Kim luvuin 6-2, 6-2.

#### Tyttöjen kaksinpeli

Tyttöjen kaksinpelin voitti Viktoryja Azarenka (BLR). Finaalissa kukistui Ágnes Szávay (HUN) luvuin 6-2, 6-2.

#### Poikien nelinpeli

Poikien nelinpelin voittivat Sun-Yong Kim (KOR) ja Chu-Huan Yi (TPE).

#### Tyttöjen nelinpeli

Tyttöjen nelinpelin voittivat Viktoryja Azarenka (BLR) ja Marina Erakovic (NZL).

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Australian avoimet 2005**.
* Viralliset sivut

|  |  |  |  |  |
| --- | --- | --- | --- | --- |
| 

| * n
* k
* m
Australian avoimet tennisturnaukset |
| --- |
|  |
| Avoimet | * 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
 |

 |
**Bevil Gordon D'Urban Rudd** (6. lokakuuta 1895 Kimberley – 2. helmikuuta 1948 Kimberley) oli eteläafrikkalainen yleisurheilija ja 400 metrin olympiavoittaja Antwerpenissa 1920.

Rudd oli syntynyt Kimberleyssä, Etelä-Afrikassa. Kouluaikanaan hän menestyi sekä urheilussa että opinnoissaan ja sai stipendin Oxfordin yliopistoon. Rudd osallistui ensimmäiseen maailmansotaan ja hänelle myönnettiin urheudestaan Military Cross -kunniamerkki.

Vuosi 1920 oli Ruddin urheilu-uran menestyksekkäin. Olympialaisissa hän saavutti yhden mitalin joka väriä. 400 metrillä Rudd voitti alkueränsä ja selvisi välierästään finaaliin sijoituttuaan toiseksi. Vain kaksi tuntia myöhemmin juostussa finaalissa Rudd johti loppusuoran auetessa ja kasvatti etumatkaansa edelleen voittaen keskinkertaisella ajalla 49,6. 4 × 400 metrin viestijuoksussa Rudd sai hopeaa Etelä-Afrikan joukkueessa. Aiemmin hän oli saavuttanut pronssia 800 metrillä johdettuaan kilpailua viimeisellä kierroksella aina loppusuoralle asti. 800 metrillä Ruddin loppukilpailun aika oli 1.54,0 ja hän jäi kilpailun voittaneesta Albert Hillistä 0,6 sekuntia. Olympiamenestyksensä lisäksi Rudd voitti Ison-Britannian mestaruudet 440 jaardilla ja 880 jaardilla. Hänet nimettiin Ison-Britannian vuoden parhaaksi yleisurheilijaksi. Seuraavana vuonna hän rikkoi 440 jaardin maailmanennätyksen.

Vuonna 1920 Rudd oli mukana Oxfordin ja Cambridgen joukkueessa, joka juoksi maailmanennätyksen 7.50,4 4 × 800 metrin sekä 4 × 880 jaardin viestijuoksussa. Maailmanennätys pysyi voimassa kaksi vuotta, kunnes Pennsylvanian yliopiston joukkue rikkoi sen.

Rudd suoritti opintonsa loppuun Englannissa ja palasi Etelä-Afrikkaan, jossa hän työskenteli urheilutoimittajana. Vuonna 1930 hän muutti Isoon-Britanniaan Daily Telegraphin toimittajaksi. Hieman ennen kuolemaansa 52-vuotiaana hän palasi Etelä-Afrikkaan.

Lähteet
-------

1. ↑  Bevil Rudd *Sports-Reference.com*.  Arkistoitu 29.10.2012.  (englanniksi)
2. 1 2 3  Pihkala, Lauri; Jukola, Martti: *Olympialaiskisat ennen ja Pariisissa 1924*. WSOY, 1924.
3. ↑  Virtamo, Keijo (toim.): *Fokus-Urheilu 2*, s. 21. Otava, 1970.
4. ↑  Virtamo, Keijo (toim.): *Fokus-Urheilu 2*, s. 423. Otava, 1970.

  

Miesten 400 metrin juoksun olympiavoittajat

|  |
| --- |
| 1896: Tom Burke |
1900: Maxey Long |
1904: Harry Hillman |
1908: Wyndham Halswelle | 
1912: Charles Reidpath | 
1920: Bevil Rudd |
1924: Eric Liddell |
1928: Ray Barbuti |
1932: Bill Carr |
1936: Archie Williams |
1948: Arthur Wint |
1952: George Rhoden |
1956: Charlie Jenkins |
1960: Otis Davis |
1964: Michael Larrabee |
1968: Lee Evans |
1972: Vincent Matthews |
1976: Alberto Juantorena |
1980: Viktor Markin |
1984: Alonzo Babers |
1988: Steve Lewis |
1992: Quincy Watts |
1996: Michael Johnson |
2000: Michael Johnson |
2004: Jeremy Wariner |
2008: LaShawn Merritt |
2012: Kirani James |
2016: Wayde van Niekerk |
2020: Steven Gardiner  |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Ranska
* BnF data

 |

 |
**Shingo Suetsugu** (jap. 末續 慎吾, s. 2. kesäkuuta 1980 Kumamoto) on japanilainen pikajuoksija.

Suetsugu karsiutui Sydneyn olympialaisissa 2000 200 metrin juoksun välierissä ajalla 20,69. Seuraavana vuonna hän karsiutui Edmontonin MM-kisoissa 200 metrin välierissä ajalla 20,39. Pariisin MM-kisoissa 2003 hän voitti MM-pronssia juostuaan ajan 20,38. Seuraavana vuonna Ateenan olympialaisissa hän karsiutui 100 metrin juoksun toisissa alkuerissä ajalla 10,19. Helsingin MM-kisoissa 2005 hän karsiutui 200 metrin välierissä ja myöhemmin samana vuonna hän karsiutui Aasian-mestaruuskisoissa 100 metrin välierissä. Vuonna 2006 Suetsugu voitti Japanin-mestaruuden 200 metrillä. Kauden lopussa hän juoksi kolmanneksi yleisurheilun maailmancupissa ajalla 20,30. Osakan MM-kisoissa hän karsiutui 200 metrin toisissa alkuerissä. Pekingin olympialaisissa 2008 Suetsugu karsiutui 200 metrin alkuerissä. Pekingin olympialaisten pikaviestissä hän juoksi Japanin joukkueessa, joka sijoittui alun perin kolmanneksi, mutta nousi myöhemmin hopealle kun Jamaikan joukkue hylättiin Nesta Carterin dopingkäryn takia.

Henkilökohtaiset ennätykset
---------------------------

* 100 metrin juoksu: 10,03 (2003)
* 200 metrin juoksu: 20,03 (2003)

Lähteet
-------

* Shingo Suetsugu Kansainvälinen yleisurheiluliitto.  (englanniksi)

### Viitteet

1. ↑  Olympedia – 4 x 100 metres Relay, Men *www.olympedia.org*. Viitattu 12.7.2022.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Japani

 |
|  |
| Henkilöt | 
* World Athletics
* Tilastopaja 🔒

 |

 |
**Dalen** eli *Dahls* on kylä Kemiönsaaren kunnan eteläosassa. Kylän alueella sijaitsee Taalintehtaan taajama.

Dalen sijaitsee Dragsfjärdenin ja Stora Masugnsträsketin järvien välissä Kemiön saaren etelälaidalla. Myös muutamat Taalintehtaan edustan saaret kuuluvat Daleniin. Daleniin perustettiin ruukki vuonna 1686. Kylän varsinainen kylätontti on sijainnut Taalintehtaan taajaman pohjoispuolella Dragsfjärdenin rannalla. Taalintehtaan ruukki omisti 1700-luvulle tullessa Dalenin sekä naapurikylien Hertsbölen ja Tynglaxin maatilat. Taalintehtaan asutus myös laajeni Hertsbölen puolelle.

Dalenin asutus on selvästi kerrostunutta. Kylässä sijaitsee myös kaksi ruukinkartanoa. Alueelle on syntynyt myös 1900-luvun omakotitalo- ja kerrostaloalueita. Kylän saarista Byholmen on vakituisesti asuttu. Muilla saarilla on kesäasutusta. Ruukkia seurannut terästeollisuus on ollut näihin päiviin saakka merkittävä työnantaja alueelle.

Lähteet
-------

1. 1 2  Kemiönsaaren rakennettu kulttuuriympäristöalue Lounaistiedon karttapalvelu. Viitattu 13.5.2019.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Dragsfjärd |
| --- |
|  |
| Taajamat | 
* Björkboda
* Dragsfjärdin kirkonkylä
* Taalintehdas

 |
|  |
| Rekisterikyliä Dragsfjärdissä | 
* Björkboda
* Genböle
* Dalen
* Hammarsboda
* Hertsböle
* Kivarnäs
* Kråkvik
* Kulla
* Kärra
* Labbnäs
* Lillfinhova
* Långnäs
* Nordanå
* Purunpää
* Rosendal
* Rövik
* Skinnarvik
* Smedskulla
* Storfallan
* Storfinhova
* Stusnäs
* Sunnanå
* Söderby
* Söderlångvik
* Söglö
* Tynglax
* Ölmos

 |
|  |
| Rekisterikyliä Hiittisissä | 
* Bergö
* Biskopsö
* Bolax
* Böle
* Hiittinen
* Holma
* Högsåra
* Kasnäs
* Kaxskäla
* Rosala
* Stubbnäs
* Tunhamn
* Vänoxa
* Vänö

 |

 |
**Clementine Ford** (s. 29. kesäkuuta 1979) on yhdysvaltalainen näyttelijä. Hän on esittänyt Molly Krollia draamasarjassa *L-koodi* ja MacKenzie Browningia saippuasarjassa *Tunteita ja tuoksuja*.

Ura
---

Clementine Ford sai ensimmäisen roolinsa vuonna 1998 televisiosarjasta *Cybill*, jossa hänen äitinsä Cybill Shepherd esitti pääosaa. Ford esiintyi sarjassa kahdessa jaksossa. Tämän jälkeen hänellä oli sivurooleja muun muassa elokuvissa *American Pie*, *Neitsytjahti* ja *Anna palaa!*

Ford näytteli Molly Krollia sarjassa *L-koodi* vuosina 2007–2009. Cybill Shepherd esitti sarjassa Fordin roolihahmon äitiä Phyllis Krollia. Ford esitti Mackenzie Browningia saippuasarjassa *Tunteita ja tuoksuja* vuosina 2009–2010. Vuonna 2012 hän esiintyi sisarensa Ariel Shepherd Oppenheimin kirjoittamassa näytelmässä *Phantoms Go Down* Los Angelesissa.

Yksityiselämä
-------------

Clementine Ford on yökerhoyrittäjä David Fordin ja näyttelijä Cybill Shepherdin tytär. Hänellä on sisarpuoli Molly "Ariel" Shepherd Oppenheim ja velipuoli Cyrus "Zack" Shepherd Oppenheim äitinsä myöhemmästä avioliitosta Bruce Oppenheimin kanssa.

Ford oli naimisissa näyttelijä Chad Todhunterin kanssa vuosina 2000–2004. Hän on seurustellut laulaja-lauluntekijä Linda Perryn kanssa. Hän on sanonut, ettei halua määritellä seksuaalista suuntautumistaan. Ford kihlautui näyttelijä Cyrus Wilcoxin kanssa vuonna 2012. Pari meni naimisiin keväällä 2013.

Filmografia
-----------

### Elokuvat

| Vuosi | Televisiosarja | Rooli |
| --- | --- | --- |
| 1999 | *American Pie* | tietokonetyttö |
| 2000 | *Neitsytjahti* | Annette Duwald |
| *Anna palaa!* | cheerleader |
| 2004 | *Last Goodbye* | Agnes Shelby |
| 2010 | *The Latin & the Gringo* | Deb |
|

### Televisiosarjat

| Vuosi | Televisiosarja | Rooli | Muuta |
| --- | --- | --- | --- |
| 1998 | *Cybill* | Leah Addison | 2 jaksoa, nimellä Clementine Shepherd-Ford |
| 2003 | *Yli synkän virran* | nuori nainen | 1 jakso |
| 2004 | *House* | Samantha Campbell | 1 jakso |
| 2007–2009 | *L-koodi* | Molly Kroll | 9 jaksoa |
| 2009–2010 | *Tunteita ja tuoksuja* | Mackenzie Browning | vakituinen rooli |
|

Lähteet
-------

1. 1 2 3 4  Clementine Ford - Biography Internet Movie Database
2. ↑  Clementine Ford Stars in 'Phantoms Go Down' by Ariel Shepherd-Oppenheim - Video SheWired
3. ↑   Clementine Ford Confirms Relationship with Linda Perry After Ellen
4. ↑  Clementine Ford on being gay and being Mac Soap Central 2.4.2009.
5. ↑  Here Comes The Bride! (Arkistoitu – Internet Archive) CBS Soaps in Depth 21.5.2012.

Aiheesta muualla
----------------

* Clementine Ford Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Deutsche Synchronkartei

 |

 |
*Tämä artikkeli käsittelee Dalcrozen rytmiikkaa, jota kutsutaan myös eurytmiikaksi. Eurytmia käsittelee Steinerin kehittämää rytmistä liikuntaa.* 
**Dalcroze-rytmiikka**, aiemmin myös **eurytmiikka**, **Dalcrozen eurytmiikka** tai **Dalcrozen menetelmä** on musiikkipedagoginen menetelmä, jonka kehitti sveitsiläinen Émile Jaques-Dalcroze. Dalcrozen tarkoituksena oli saada oppilaat ymmärtämään musiikin olemusta syvällisesti liikunnan, laulun tai säveltapailun ja soitinimprovisaation keinoin. Eurytmiikaksi sanotaan useimmiten juuri liikunnallista osaa Dalcrozen menetelmästä.

Tyypillisellä rytmiikkatunnilla oppilaat ovat paljain jaloin ja liikkuvat ympäri huonetta. Opettaja soittaa musiikkia joko nauhalta tai improvisoiden pianolla. Oppilaat liikkuvat annettujen ohjeiden mukaan. Parhaimmillaan musiikki muuttuu reaktiona oppilaiden liikkeeseen.

Dalcroze-rytmiikkaa on sovellettu myös vanhusten musiikkiliikuntaan. Sen on todettu parantavana tasapainoa ja vähentävän kaatumisia.

Lähteet
-------

1. ↑  Dalcroze-rytmiikka *Dalcroze-rytmiikka*. Viitattu 6.7.2014.
2. 1 2  What is Dalcroze? Dalcroze Society.  Arkistoitu 14.7.2014. Viitattu 6.7.2014.
3. ↑  Eurytmiikka pitää seniorin pystyssä Duodecim. Viitattu 6.7.2014.
Maison de la Culture -rakennus, jossa elokuvajuhlat järjestetään.
**Clermont-Ferrandin lyhytelokuvajuhlat** on Keski-Ranskassa Clermont-Ferrandin kaupungissa vuosittain järjestettävä tapahtuma. 
Elokuvajuhlat alkoivat vuonna 1979, kun Clermont-Ferrandin yliopiston elokuvaseura järjesti lyhytelokuvaviikon. Tapahtuman herättämän suosion kannustamana seura
järjesti lyhytelokuvaviikot myös kahtena seuraavana vuonna.

Nykyisin Clermont-Ferrandin lyhytelokuvajuhlat on Ranskan toiseksi suurin elokuva-alan tapahtuma Cannesin elokuvajuhlien jälkeen. Vuonna 2010 festivaalilla vieraili 139 000 ihmistä.

Kansallinen kilpailu
--------------------

Vuonna 1982 festivaaliin tuli kilpailusarja, jossa palkintoja jaettiin ainoastaan ranskalaisille lyhytelokuville. Kansainvälistä tuotantoa esiteltiin erikoisnäytöksissä, jotka rakentuivat
erityisten teemojen, lajityyppien, maiden tai alueiden mukaan.

Lyhytelokuvamarket
------------------

Vuonna 1986 järjestettiin ensimmäinen lyhytelokuvamarket. Tarkoituksena oli nostaa lyhytelokuvan asemaa kaupallisesti mielenkiintoisena tuotteena.
Marketista on muodostunut kohtauspaikka, jossa vierailevat eri maiden televisioyhtiöiden sisäänostajat, kansainväliset levittäjät ja kansallisten elokuvasäätiöiden ja instituuttien levitystoiminnasta vastaavat ihmiset. 
Marketin yhteydessä on mahdollista katsoa videoruuduilta kaikki festivaalille lähetetyt elokuvat, vaikka niitä ei olisikaan valittu kilpailusarjoihin.

Kansainvälinen kilpailu
-----------------------

Kansainvälinen kilpailu järjestettiin ensimmäisen kerran vuonna 1988.

Lab-kilpailu
------------

Digitekniikan kehitys teki tarpeelliseksi avata festivaali myös videolle tuotetuille elokuville. Ensimmäinen Digital-kilpailusarja järjestettiin vuonna 2002 ja vuodesta 2004 kilpailusarjan nimi on ollut Lab. 

Nykyisin kaikissa kilpailusarjoissa on mahdollista nähdä sekä ammattimaisesti videolle, että filmille kuvattuja elokuvia. Kansainvälisen kilpailun keskittyessä perinteiseen elokuvakerrontaan, Lab-sarjassa voi nähdä kokeellisempaa elokuvaa.

Clermont-Ferrandissa palkitut suomalaiset lyhytelokuvat
-------------------------------------------------------

* 2010: Hamy Ramezan: Viikko ennen vappua (Jury Mention Ada Solomon)
* 2006: Kimmo Taavila: Mittari (Jury Mention)
* 2003: Tuukka Hari: Telakka (Cinematography Award)
* 1994: Perttu Leppä: Karavaani (Jury Mention)
* 1990: Kari Paljakka: Dildo (Special Jury Prize)

Esityspaikat
------------

* Salle Jean Cocteau (1420 paikkaa)
* Salle Boris Vian (324 paikkaa)
* Salle Georges Conchon (160 paikkaa)
* Amphi Gergovia (690 paikkaa)
* Amphi Michel-de-L'Hospital (380 paikkaa)
* Auditorium Genova (370 paikkaa)
* Salle des Frères Lumière (205 paikkaa)
* Ciné Jaude (384 paikkaa)
* Ciné Capitole (240 paikkaa)
* Cinéma Les Ambiances (90 paikkaa)
* Comedia (186 paikkaa)
* Petit Vélo (320 paikkaa)
* Ecole Supérieure d'Art (132 paikkaa)
* Cinéma Rio (176 paikkaa)
* Auditorium CRDP (270 paikkaa)

Lähteet
-------

1. ↑   (Arkistoitu – Internet Archive)
2. ↑
3. ↑
4. ↑  Festival du court-métrage Clermont-Ferrand 2010, le catalogue, sivu 8
Clementine Churchill vuonna 1915
**Clementine Ogilvy Spencer-Churchill** (omaa sukua **Hozier**, 1. huhtikuuta 1885 Lontoo, Englanti - 12. joulukuuta 1977 Lontoo, Englanti) oli pääministeri Winston Churchillin vaimo, Pariskunnalle syntyi viisi lasta, joista Randolphista tuli kansanedustaja ja Sarahista näyttelijä. Toinen tytär Mary Soames on kuvannut äitinsä elämää kirjassa  *Clementine Churchill the biography of a marriage*.

Clementine Hozier tapasi kymmenen vuotta vanhemman kansanedustaja Winston Churchillin vuonna 1908 Dundeessa, mihin Churchill oli tullut tekemään vaalikampanjaansa. Clementine oli paitsi kaunis, myös älykäs, nokkela ja kiinnostunut politiikasta, ja Churchill rakastui häneen heti. Clementine Hozier matkusti äitinsä kanssa Eurooppaan, ja aloitti Winstonin kanssa kirjeenvaihdon. Palattuaan Britanniaan hän tapaili Winstonia sosiaalisissa tilaisuuksissa. Kesän seurustelun jälkeen Churchill kosi Clementineä jo elokuussa. Häitä vietettiin syyskuussa St. Margaret's-kirkossa Westminsterissä, ja niihin osallistui korkea-arvoisia vieraita, kuten tuleva pääministeri David Lloyd George. Avioliitto kesti yli 50 vuotta, Winston Churchillin kuolemaan asti.

Clementine Churchillin elämä keskittyi politiikkaan ja aviomiehen poikkeuksellisen uran tukemiseen. Nuorin tytär Mary sanoi haastattelussa, että "Äidin elämässä tärkein, toiseksi tärkein ja kolmanneksi tärkein asia oli isä."

Lähteet
-------

1. ↑  Soames M.: *Clementine Churchill the biography of a marriage*. Doubleday, 1979 / 2002. ISBN 978-0385604468. (englanniksi)
2. ↑  Cowles V: *Winston Churchill - the era and the man*, s. 137. Read Books, 1988. ISBN 978-1406776539. (englanniksi)
3. ↑  Spring 1908, Summer 1908 Young statesman. Churchill Centre
4. ↑  Search for Churchill wedding pics BBC 2008
5. ↑  An Interview with Mary Soames Churchill Center

Aiheesta muualla
----------------

* Kuvia tai muita tiedostoja aiheesta **Clementine Churchill** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Tšekki
* Australia
* Alankomaat
* Puola

 |
|  |
| Henkilöt | 
* Trove

 |
|  |
| Muut | 
* SNAC
* IdRef

 |

 |
**Tiemoko Garan Kouyaté** (27. huhtikuuta 1902 Ségou – 4. heinäkuuta 1944 Mauthausen-Gusenin vankileiri, Itävalta) oli Ranskassa toiminut kolonialismin vastainen aktivisti. Hänet tunnetaan yhtenä ensimmäisistä afrikkalaisista kommunisteista.

Kouyaté syntyi alkuasukasvirkailijan perheeseen Ranskan Sudanissa (nykyisessa Malissa). Hän kävi William Ponty -koulun Senegalissa ja työskenteli opettajana Norsunluurannikolla vuosina 1921–1923. Kouyaté sai stipendiaatin jatko-opiskelua varten Ranskassa, mutta siirtyi pian poliittisen toimintaan ja liittyi muista siirtomaista kotoisin olleisiin radikaaleihin. Kouyatésta tuli Ranskan kommunistisen puolueen jäsen vuonna 1926.

Kouyaté oli Mustan rodun puolustusliiton LDRN:n johtava hahmo vuodesta 1927. Kommunistien perustama järjestö vaati itsenäisyyttä siirtomaille ja viranomaiset pyrkivät estämään sen toiminnan. Kouyaté vietti vuonna 1930 neljä kuukautta Moskovassa, minkä jälkeen hän pyrki alistamaan LDRN:n Kominternin komentoon. Järjestön hajottua Kouyaté ja hänen kannattajansa perustivat vuonna 1932 Mustien työläisten liiton UTN:n, joka toimi varsinkin merimiesten keskuudessa. Yhteistyö kommunistien kanssa päättyi vuonna 1933, jolloin Kouyaté erotettiin sekä puolueesta että UTN:sta.

Vuonna 1935 Kouyaté kampanjoi Italiaa vastaan sen hyökättyä Etiopiaan. Ranskan kansanrintamahallituksen tultua valtaan vuonna 1936 Kouyaté siirtyi reformistiselle linjalle ja ehdotti muun muassa federaatiosuhdetta Ranskan ja sen siirtomaiden välille. 1930-luvun lopulla häntä rahoitti jonkin aikaa Ranskan siirtomaaministeriö.

Kouyatén loppuvaiheet ovat epäselvät. Erään tiedon mukaan hän sai toisen maailmansodan aikana saksalaisilta rahaa mustien yhteistoimintaliikkeen järjestämiseksi, mutta käytti ne omiin poliittisiin tarkoituksiinsa. Useissa teoksissa kerrotaan, että Kouyaté pidätettiin vuonna 1942 ja ammuttiin Montluçonin linnoituksessa. Punaisen ristin raportin mukaan Gestapo pidätti hänet vuonna 1943. Kouyaté lähetettiin Mauthausenin keskitysleirille, jossa hän kuoli sydämen vajaatoimintaan.

Kotimaansa Malin historiassa Kouyaté kuuluu Mamby Sidibén, Mamadou Konatén, Fily Dabo Sissokon ja Modibo Keïtan kaltaisten varhaisten antikolonialistien joukkoon. Heille on yhteistä opettajatausta. Kouyaté kävi kirjeenvaihtoa ja levitti julkaisujaan, mutta vähälukuisten afrikkalaisemigranttien toiminnalla ei ollut välitöntä vaikutusta yhteiskunnalliseen kehitykseen Ranskan Sudanissa.

Lähteet
-------

1. 1 2 3 4  Solofo Randrianja & Alexis Roy: Kouyaté Tiemoko Garan *Le Maitron, dictionnaire biographique du mouvement ouvrier, mouvement social*. Viitattu 19.10.2019.
2. 1 2 3 4 5  *Encyclopedia of African History*, s. 777–778. New York, London: Fitzroy Dearborn, 2005. ISBN 1-57958-245-1.
3. ↑  Novikov, S. S. & Ursu, D. P.: *Istorija Mali v novoje i noveišeje vremja*, s. 107–108, 111. Moskva: Nauka, Vostotšnaja literatura, 1994. ISBN 5-02-017799-7.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Ranska
* BnF data

 |

 |
**Camus cur** on yhdysvaltalainen koirarotu.

Ulkonäkö
--------

Korvat ovat riippuvat. Karvapeite on lyhyt ja tiheä, väritykseltään punainen tai juovikas punainen (punabrindle).

Luonne ja käyttäytyminen
------------------------

Camus cur on luonteeltaan huoleton ja se on helppo kouluttaa.

Rotu kuuluu amerikkalaisiin ns. "puuhun ajaviin koiriin" (*treeing dogs*). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Camus cur ajaa puuhun lähinnä pesukarhua ja oravaa. Se käyttää metsästäessään sekä näkö-, kuulo- että hajuaistia. Oravia metsästettäessä se on suht hiljainen, mutta on äänekkäämpi pesukarhun ja suuremman riistan jäljillä ollessaan. Saarrettuaan riistan puuhun se käyttää raskasta, katkonaista haukkua.

Alkuperä
--------

J. Richard McDuffie kehitti camus curin vuonna 1985 Etelä-Carolinan Aikenissa risteyttämällä keskenään "leopard curia" (amerikanleopardikoira), canadian curia ja "meksikolaista curia". Vuonna 1998 perustettiin Camus Cur Breeders Association.

Lähteet
-------

1. 1 2 3 4  Morris, Desmond. *Dogs - The Ultimate Dictionary of Over 1000 Dog Breeds*, s. 225. Trafalgar Square, 2008: North Pomfret, Vermont.
**Satunnaisotanta** tarkoittaa, että otos on kerätty jollakin satunnaisuuteen perustuvalla menetelmällä. Jokainen alkio poimitaan populaatiosta riippumatta muiden alkioiden poiminnasta. Satunnaisotanta on tärkeää, koska sen ansiosta saatuja tuloksia voidaan yleistää koko populaatioon.

**Yksinkertainen satunnaisotanta** (simple random sampling, SRS) on yksinkertaisin otantamenetelmä, jossa jokaisella alkiolla on sama todennäköisyys tulla valituksi otokseen. 

Yksinkertainen satunnaisotanta ei ole kaikissa tilanteissa tehokkain mahdollinen, koska otokseen valikoituvat alkiot eivät välttämättä ole perusjoukon tunnuslukujen estimoinnin kannalta informatiivisia. Siksi tarvitaan usein suhteellisen suuri otos perusjoukosta, jotta estimaatit olisivat tarkkoja. Suuren otoksen hankkiminen voi tulla kalliiksi, mikä vähentää otantamenetelmän käytettävyyttä. Mikäli perusjoukosta on saatavilla lisäinformaatiota, olisi mahdollista suorittaa tehokkaampi otanta käyttäen tätä lisätietoa. 

Otanta voidaan tehdä joko *palauttaen* valittu alkio takaisin perusjoukkoon tai *ilman palautusta*. Tehtäessä otanta palauttaen sama alkio voi tulla otokseen monta kertaa.
**Canada Life Building** on Toronton University Avenuella sijaitseva beaux-arts -tyylinen toimistorakennus, joka toimii vakuutusyhtiö The Canada Life Assurance Companyn pääkonttorina. Rakennuksen peruskivi muurattiin 1929 ja se vihittiin käyttöön 1931 vain 18 kuukautta kestäneen rakennusurakan jälkeen. Suuren laman vuoksi alkuperäisistä rakennussuunnitelmista jouduttiin tinkimään, minkä seurauksena rakennuksen yläosasta tuli suhteettoman pieni massiiviseen alaosaan verrattuna. Vuonna 1997 Toronton kaupunginvaltuusto lisäsi rakennuksen kaupungin kulttuurihistoriallisesti merkittävien rakennusten luetteloon.

Säämerkkivalot
--------------

Rakennus vuonna 1934, kun sen huipulle ei vielä ollut asennettu säämerkkivaloja.
Tornin huipulle asennettiin vuonna 1951 värikoodatut säämerkkivalot. Päiväsaikaan ne kertovat kuluvan päivän sääennusteen ja yöaikaan tulevan päivän sääennusteen. Ennuste päivitetään neljästi vuorokaudessa viikon jokaisena päivänä ja se perustuu säähavaintoihin, joita tehdään Environment Canadan sääasemalla Pearsonin kansainvälisellä lentoasemalla. Elokuussa 2013 merkkivalot vaihdettiin LED-lampuiksi, minkä ansiosta niiden energiankulutus on vähentynyt 90 prosenttia. Merkkivalot toimivat seuraavasti:

Suuri merkkivalo maston huipulla| Vihreä | Aurinkoista |
| Punainen | Pilvistä |
| Välkkyvä punainen | Sadetta |
| Välkkyvä valkoinen | Lumisadetta |

Maston sivuille kiinnitetyt merkkivalot| Lamput syttyvät ylöspäin | Lämpötila nousee |
| Lamput syttyvät alaspäin | Lämpötila laskee |
| Lamput palavat tasaisesti | Lämpötila ei muutu |

Lähteet
-------

1. 1 2 3 4 5 6 7 8 9  Canada Life Building *emporis.com*. Emporis. Viitattu 3.10.2014.
2. 1 2  Canada Life: The Early Years The Canada Life Assurance Company. Viitattu 3.10.2014.
3. ↑  Bob Krawczyk: Canada Life Building *tobuilt.ca*.  Arkistoitu 6.10.2014. Viitattu 3.10.2014.
4. ↑  Heritage Property Detail *City of Toronto's Heritage Property Search*. Viitattu 3.10.2014.
5. 1 2  A Lighting Retrofit of Toronto’s Iconic Weather Beacon Sees a 90% Drop in Energy Consumption GWL Realty Advisors.  Arkistoitu 6.10.2014. Viitattu 3.10.2014.

Aiheesta muualla
----------------

* Kuvia tai muita tiedostoja aiheesta **Canada Life Building** Wikimedia Commonsissa
**A. V. Filipenkon talviurheilukeskus** (ven. Центр зимних видов спорта в Ханты-Мансийске имени А.В. Филипенко, *Talviurheilukeskus Hanty-Mansijskissa, jonka nimi on A.V. Filipenko*) on Hanty-Mansijskissa Venäjällä sijaitseva ampumahiihtostadion.

Siellä on järjestetty ampumahiihdon maailmanmestaruuskilpailut vuosina 2003 ja 2011. Lisäksi stadion on isännöinyt ampumahiihdon maailmancupin osakilpailuja 2000-luvulla liki vuosittain. Yleensä Hanty-Mansijsk sai lumivarmuutensa vuoksi toimia maailmancupin finaalien isäntänä maaliskuussa. Vuonna 2016 Tjumenin uusi ampumahiihtokeskus syrjäytti Hanty-Mansijskin Venäjän merkittävimpänä ampumahiihtokeskuksena, ja Hanty-Mansijsk siirrettiin hakemaan IBU-Cupin kilpailuja. Stadionin ensimmäiset IBU-Cupin kilpailut järjestettiin kaudella 2017–2018. 

Stadion viimeisimmät suuret muutostyöt tehtiin vuonna 2010 seuraavan talven MM-kilpailuja varten. Tuolloin stadion sai muun muassa suuren siltamaisen takakaarteen. Stadionin ladut ovat pitkälti asfaltoidut ja valaistut.

Lähteet
-------

* IBU-Season Guide 2017-2018 (Arkistoitu – Internet Archive) (englanniksi)
Indianan lippu (1917–)
**Indianan lippu** on Yhdysvaltain osavaltio Indianan virallinen tunnus sen sinetin ohella. Lipussa on sinisellä taustalla kultainen soihtu, jota ympäröi 19 kultaista tähteä. Tähtien lukumäärä symboloi sitä, että Indiana oli 19. osavaltio joka liittyi Yhdysvaltoihin. Soihdun yläpuolella oleva suurempi tähti symboloi itse osavaltioita, ja sen yläpuolella on teksti "Indiana". Lipun mittasuhteina käytetään joko 2:3 tai 3:5.

Nykyinen lippu otettiin käyttöön 11. toukokuuta 1917, ja sen on suunnitellut suunnittelukilpailun voittanut Paul Hadley. Lipun ominaisuudet standardisoitiin vuonna 1955.

Lähteet
-------

1. ↑  State Flags List *50states.com*. Viitattu 5.9.2021. (englanniksi)

Yhdysvaltain osavaltioiden liput

* Alabama
* Alaska
* Arizona
* Arkansas
* Colorado
* Connecticut
* Delaware
* Etelä-Carolina
* Etelä-Dakota
* Florida
* Georgia
* Havaiji
* Idaho
* Illinois
* Indiana
* Iowa
* Kalifornia
* Kansas
* Kentucky
* Louisiana
* Länsi-Virginia
* Maine
* Maryland
* Massachusetts
* Michigan
* Minnesota
* Mississippi
* Missouri
* Montana
* Nebraska
* Nevada
* New Hampshire
* New Jersey
* New York
* New Mexico
* Ohio
* Oklahoma
* Oregon
* Pennsylvania
* Pohjois-Carolina
* Pohjois-Dakota
* Rhode Island
* Tennessee
* Texas
* Utah
* Vermont
* Virginia
* Washington
* Wisconsin
* Wyoming
**Arena Vänersborg** on Ruotsissa Vänersborgin kaupungissa sijaitseva jääpallohalli. Syyskuussa 2009 käyttöön otettu halli on Ruotsin pääsarjassa Elitserienissä pelaavan IFK Vänersborgin kotiareena. Jääpallohallin lisäksi samalla alueella Vänersborgin urheilukeskuksessa sijaitsevat muun muassa jalkapallostadion Vänersvallen, jäähalli, käsipallohalli sekä vanha jääpallostadion.

Arena Vänersborgilla järjestetään jääpallo-otteluiden lisäksi myös erilaisia messuja, näyttelyitä sekä konsertteja. Asennettavan lattian avulla sitä voidaan käyttää myös eri sisäpalloilulajien peliareenana. Hallissa on ravintola, kahvila sekä neljä konferenssihuonetta neuvottelukäyttöön.

Halli on toiminut vuoden 2013 jääpallon maailmanmestaruuskilpailuiden päänäyttämönä. Vuonna 2019 halli on jälleen jääpallon maailmanmestaruuskilpailuiden päänäyttämönä.

Lähteet
-------

* Arena Vänersborgin kotisivut (Arkistoitu – Internet Archive)

CommonsCommons
Wikimedia Commonsissa on kuvia tai muita tiedostoja aiheesta **Arena Vänersborg**.
Lehden ensimmäisen numeron kansisivu.
**Arena** oli Helsingissä vuosina 1916–1920 ilmestynyt ruotsinkielinen aikakauslehti.

Söderström & Co:n julkaisema *Arena* oli suomenkielisen *Otavan* kaltainen kulttuurielämää popularisoiva kuvalehti. Se oli pakinoiva ja pirteä, mutta tyyliltään kovin opettavainen ja sisällöltään köykäinen. *Arenan* elinmahdollisuudet kantaa ottavien kulttuuripoliittisten lehtien ja ajanmukaisten yleiskuvalehtien välissä olivat heikot, eivätkä ruotsinkieliset yleisölehdet muutenkaan pystyneet kunnolla kilpailemaan ruotsinmaalaisten lehtien kanssa. Aluksi neljästi ja vuosina 1917–1918 kuudesti vuodessa sekä vuonna 1919 kerran kuukaudessa ilmestyneen lehden toimittajina työskentelivät Henning Söderhjelm (1916), Erik Grotenfelt (1917–1918) ja Nils Lüchou (1918–1920).

Lähteet
-------

1. 1 2  *Suomen lehdistön historia 8. Aikakauslehdistön historia: Yleisaikakauslehdet*, s. 41. Kuopio: Kustannuskiila, 1991. ISBN 951-657-325-8.
2. ↑  Tuusvuori, Jarkko S.: *Kulttuurilehti 1771–2007*, s. 204–205. Helsinki: Suomalaisen Kirjallisuuden Seura, 2007. ISBN 978-951-746-918-0.
3. ↑  *Suomen lehdistön historia 10. Aikakauslehdistön historia: Aikakauslehdistön kehityslinjat*, s. 158. Kuopio: Kustannuskiila, 1992. ISBN 951-657-327-4.
4. ↑  Kurikka, Jussi & Takkala, Marketta: *Suomen aikakauslehdistön bibliografia 1782–1955*, s. 10. Helsinki: Helsingin yliopiston kirjasto, 1983. ISBN 951-45-3158-2.

Aiheesta muualla
----------------

* *Arena* digitoituna kansalliskirjastossa
**Vääksynjoki** on Vesijärven laskujoki Kangasalla. Se virtaa Vesijärvestä Längelmäveteen. Joki on noin kahden kilometrin pituinen.

Vääksynjoen varrella sijaitsee Vääksyn kartano. Joen yli kulkevat Kangasalta Orivedelle ja edelleen Kärsämäelle johtava kantatie 58 sekä Kuhmoisiin johtava seututie 325.

Historia
--------

Nykyisen Vääksynjoen paikalla oli aikoinaan Sarsansalmi, joka yhdisti Vesijärven ja Längelmäveden. Längelmävesi oli salmiyhteydessä myös Pälkäneveden. Sarsansalmesta laski näiden järvien yhteinen lasku-uoma, Sarsanvirta Roineeseen. Pälkänevedellä oli lisäksi toinekin pienempi lasku-uoma, Mallasveteen laskeva Hyykiänpuro. Luonnonmullistuksessa vuonna 1604 Hyykiänpuro leveni ja syveni äkillisesti nykyiseksi Kostianvirraksi. Tämän seurauksena Pälkäneveden pinta aleni huomattavasti, ja sen ja Längelmäveden väliseen salmeen syntyi Iharinkoski. Samalla myös Längelmäveden pinta aleni, ja Sarsansalmi suurelta osin kuivui niin että entisen salmen paikalle jäi nykyinen Vääksynjoki.

Katso myös
----------

* Pohtiolammi

Lähteet
-------

1. ↑  Vesijärvi *Järviwiki*. Viitattu 15.10.2020.
2. ↑  Kangasala, Vääksy, Vääksyn kartano Päijät-Hämeen maakuntamuseo. Viitattu 15.10.2020.
3. ↑  Fonecta (kartta) *fonecta.fi*. Viitattu 15.10.2020.
4. ↑  *Autoilijan tiekartta*. Karttakeskus.
5. ↑  Jorma Mäntylä: Sarsan maisema mullistui yhdessä yössä.  *Tiede*, 2004, nro 4. Artikkelin verkkoversio.
**Indianapolisin lastenmuseo** on maailman suurin lastenmuseo. Se toimii Indianapolisin kaupungissa Yhdysvaltojen Indianassa. Museossa käy vuosittain yli miljoona vierailijaa. Se kokoelmiin kuuluu yli 120 000 esinettä, jotka jaetaan kolmeen aihepiiriin: Amerikka-kokoelma, Maailman kulttuurit -kokoelma ja Luonto-kokoelma. Koska kohderyhmänä ovat lapset, näyttelyt on suunniteltu mahdollisimman interaktiivisiksi ja niin että lapset saavat osallistua aktiivisesti museokokemukseen.

Museon perusti vuonna 1925 Mary Stewart Carey.

QRpedia-koodi museon karusellista.
Museo käyttää QRpedia-koodeja, joiden avulla näyttelyesineistä kertovia Wikipedia-artikkeleita voi lukea museovieraan omasta älypuhelimesta.

Lähteet
-------

1. ↑  Learn about QRpedia on This Week's Wow! (Arkistoitu – Internet Archive) *childrensmuseum.org*

CommonsCommons
Wikimedia Commonsissa on kuvia tai muita tiedostoja aiheesta **Indianapolisin lastenmuseo**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:The Children's Museum of Indianapolis